**ĮSAKYMAS**

**DĖL derybas laimėjusio kandidato**

2018 m. spalio 11 d. Nr. B6-875

Molėtai

Vadovaudamasis Lietuvos Respublikos vietos savivaldos įstatymo 6 straipsnio 15 punktu, 29 straipsnio 8 dalies 2 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 54 punktu, Molėtų rajono savivaldybės tarybos 2016 m. vasario 19 d. sprendimu Nr. B1-38 „Dėl būstų, perkamų 2016 metais Molėtų rajono savivaldybės socialinio būsto fondo plėtrai, pirkimo būdo nustatymo”, vykdydamas Molėtų rajono savivaldybės administracijos direktoriaus 2018 m. rugpjūčio 23 d. įsakymą Nr. B6-696 „Dėl Molėtų rajono savivaldybės socialinių būstų pirkimo komisijos sudarymo, jos darbo reglamento tvirtinimo ir Molėtų rajono savivaldybės socialinių būstų pirkimo sąlygų nustatymo“, atsižvelgdamas į Socialinio būsto pirkimo komisijos 2018 m. spalio 10 d. protokolą Nr. T24-23,

p r i p a ž į s t u derybas laimėjusiu kandidatu Praną Matuliauską, pasiūliusį pirkti Molėtų rajono savivaldybės nuosavybėn butą, kurio bendras plotas 28,58 kv. m (nekilnojamojo turto registro įrašo Nr. 90/18749, unikalus Nr. 6296-7000-1014:0021, pastatas plane pažymėtas 1A2p) su 2,39 kv. m ploto rūsiu R-20 ir bendro naudojimo patalpomis, pažymėtomis: a-17 (1/11 iš 29,3 kv. m) t.y. 2,66 kv.m, a-18 (1/11 iš 9,71 kv.m ) t.y. 0,88 kv.m, a-25 (1/5 iš 4,09 kv.m ) t.y. 0,82 kv.m, a-26 (1/2 iš 1,02 kv.m) t.y. 0,51 kv.m, a-29 (1/11 iš 6,5 kv.m) t.y. 0,59 kv.m, a-30 (1/3 iš 8,26 kv.m) t.y. 2,75 kv.m, a-31 (1/2 iš 1,82 kv.m) t.y 0,91 kv.m (iš viso 9,12 kv.m), esantį Molėtų r. sav., Molėtų m., Obelų g. 1A-23. Buto kaina – 11000 eurų.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktoriaus pavaduotojas,  pavaduojantis direktorių | Karolis Balčiūnas |